Aune er utdannet cand.mag. ved Universitetet i Oslo. Han ble ansatt i NRK i 1971 og var i flere år tilknyttet NRKs sportsredaksjon som reporter, kommentator og programleder. Han startet i sportsavdelingen i NRK-radio hvor han arbeidet til han i 1980 begynte i Sportsrevyen i fjernsynet. I 1985 begynte han som programleder i Frokost-TV, og sluttet i NRK året etter. Et par år senere ble han programleder for sportmagasinet på TV3. I 1990 ble han ansatt i Lillehammer olympiske organisasjonskomité (LOOC) som pressesjef, og senere som informasjons- og mediedirektør.